**Vara in capitala**

*Ion Minulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pictorului Camil Ressu

Au plecat bucurestenii toti la bai

Si cu Vara n-au ramas in capitala

Decat mortii si gardistii

Iar pe strazile pustii si prin odai —

Praful ce se-ngroasa zilnic,

Si-n covoare —

Moliile cu prezenta lor fatala

Si cu vesnica lor pofta de mancare

De urat ca n-are ce sa vada

In monumentala noastra capitala,

Vara umbla toata ziua-n pielea goala

Prin apartamente-nchise

Si pe strada —

De la Parcul Carol la Sosea

Si de la Sosea la Cotroceni,

Insotita de o droaie de tigani

Si de olteni,

Care vand ciresi, rahat si limonada

Si-o poftesc sa cumpere si ea

Vara insa-i fata de la tara —

Bleaga si prostuta ca o oaie —

Nu stie ca-n capitala

Este si-o “Baie centrala“,

Si cand simte ca-i zaduf din cale-afara

Se rasfata-n Dambovita cat ii place,

Ca Suzana clasica, la baie

Iar pe mal, gardistii — casca-gura —

O mananca cu privirea lor sireata,

Ca batranii poftitori de tr up de fata,

Si se-ntreaba :

Ce sa-i faca?

Sa-i dea pace,

Sau s-o vare-n beci la prefectura?